Exqrch/javanese-Komodo-pixelgpt huggingface dataset:
Wonten nagari Gingsèn punika, piyambakipun naming latihan sareng Muhammad Abdurrahman Wahyu ingkang laganipun wonten nomor perseorangan putra
Wiwitan, Defia kiprahipun wonten disiplin kyorugi.
Ananging latihan ingkang kenceng sanget ngasta Defia rekaos gerah hepatitis A
Sang ibu nyuwun Defia kersanipun kèndel latihan amargi gerahipun punika
Ananging Ermanto ajeg nyengkuyung Defia kagem kondur latihan sesampunipun dhangan saking gerahipun
Pramila kompromi kaliyan ibunipun, Defia pindhah haluan saking kyorugi dados poomsae utawi jurus
Poomsae dipunaos ngagungani risiko ingkang langkung timur amargi mboten wonten dadugan salira ugi latihan fisikipun langkung èntèng
Kaliyan restu saking ramanipun, Defia latihan kenceng ugi pungkasanipun dipunaturi dhateng Pelatnas wonten 2012 dados atlét junior
Ananging, Defia kedah sumingkir kala wilangan atlét dipunpangkas ugi piyambakipun kasoran rebut unggul kaliyan atlét senior
Defia pikantuk medali pérak wonten Islamic Solidarity Games 2013 ugi medali perunggu SEA Games Myanmar 2013
Wonten ing taun 2014, Defia pikantuk medali perunggu wonten kejuaraan Dunia Taekwondo wonten ing Meksiko
Defia ugi ngrebat medali jene wonten Turnamen Chunceon Korea Terbuka 2015 ugi Indonesia Terbuka 2015
Piyambakipun kasoran rebut unggul wonten selèksi kagem SEA Games Singapura 2015 dadosipun sempet miyos saking pelatnas
Defia mboten kersa ngabrit kaliyan kahanan punika
Piyambakipun latihan langkung kenceng ugi kondur dhateng pelatnas wonten 2016
Atlet ingkang naté latihan wonten dojang Polwil Bogor punika kondur mbuktikaken saliranipun prayogi kondur dhateng pelatnas kaliyan ngrebat medali wonten turnamen Taekwondo World Hanmadang 2016 Koréa ugi Bankimon Open Koréa 2016
Defia ugi ngrebat medali pérak wonten Kejuaraan Taekwondo Asia wonten Manila, wonten taun ingkang sami
Prestasi baka préstasi ingkang dipunpikantukaken Defia ngasta panyusut agung Taekwondo Indonesia (PBTI) mriksani wonten bakat agung lebet salira Defia
Wonten kala ingkang sami, PBTI nembe nyusun rumpaka angkah madya kagem pinuju dhateng Asian Games 2018
Wonten semifinal, poin Defia kantun saking atlét Korsel Yun Jihye wonten jurus setunggal
Ananging, Defia saged malik kawontenan ugi linangkung kaliyan skor ingkang mitadosaken.Kasuksesan punika dados modal kagem ngrebat kasuksèsan wonten ing final
Kasuksèsan ingkang ngasta Presiden Indonesia Joko Widodo jumeneng ugi menéhi pujian kaliyan ngésem wiyar.
Eko Sunyoto Éko Sunyoto (lair 14 April 1972) ya iku juru kagunan lan asistén ing Instalasi Rehabilitasi Psikososial ing RSJ Prof Dr Soerojo, Magelang
Éko kuwi asalé saka kulawarga juru kagungan ing Dhusun Warangan, Kacamatan Pakis, Magelang, kang ana ing èrèng-èrèngé Gunung Merbabu
Jejibahané dhèwèké ing sanatorium duwèké pamaréntah ya iku ngajak para pasièn gladhèn kagunan, kaya ta njogèt, nabuh gamelan, lan nembangaké tembang Jawa
Dhèwèké uga duwé tanggel jawab ngajak para pasièn lanang kanggo nglakoni kagiyatan nukang kanggo terapi kerja
Éko nyambut gawé ing RSJ kana wiwit 2012, amarga sing digladhi iku pawongan kang kurang waras, dhèwèké kudu bisa ngetrepaké karo kahanané pasièn
Supaya bisa lumaku, dhèwèké ora banjur meksa kekarepané marang para pasién
Pasièn ing kana ora banjur dianggep wong-wong sing béda, ananging kepriyé supaya para pasièn kuwi mau ngrasa seneng lan padha karo liyané
Pasièn ing RSJ iku manéka werna polahe, ana kang manut uga ana kang ora bisa diatur
Mula kuwi Éko anggoné nggladhi kudu tlatèn
Mituruté dhèwèké, wong-wong sing ora waras ing kono kudu dirangkul supaya gelem manut lan ngrungokaké apa kang diajaraké déning dhèwèké
Malah Éko kala-kala ngajak para pasièn tampil ing ngarepé masarakat supaya wong-wong sing kurang waras iku mau ngrasa "termotivasi" lan alon-alon bakal tuwuh rasa percaya marang awaké dhéwé"." Para pasièn kang wis mèlu gladhèn kagunan kuwi mau suwi-suwi tambah pulih kewarasané
Sanajan nyambut gawé ing RSJ, Éko ora duwé latar buri pawiyatan psikiatri, psikologi, utawa kedokteran, dhèwèké luwih dikenal minangka seniman tari
Pawiyatané sing paling kèri ana ing SMA Negeri 1 Mungkid, Kabupaten Magelang
Wiwit cilik, Éko wis tepang marang kagunan amarga lair ing kulawarga kagunan
Bapaké Éko duwé klompok wayang wong, dadi wiwit cilik dhèwèké wis latian njogèt, nabuh gamelan, lan dadi lakon wayang wong
Dhèwèké uga ajar njoget marang para kagunan sènior ing Magelang, mula lumrah yèn nalika isih kelas 3 SD dhèwèké wis wani tampil wayang wong
Kaprigelané njogèt tambah nalika dhèwèké kuliyah ing jurusan Pawiyatan Seni Tari ing Institut Keguruan dan Ilmu Kependidikan (IKIP) Yogyakarta (saiki jenengé Universitas Negeri Yogyakarta)
Kuliyah ing Yogyakarta wiwit 1991, dhèwèké kerep tampil njogèt ing pirang-pirang kutha
Sewulan bisa ana 15 tanggapan njogèt kang ditampa déning Éko
Malah ana kapitayan yèn sing njogèt ing pawiwahan iku dhèwèke, temantèné bakal cepet anggoné duwé momongan
Amarga akèh tanggapan njogèt iku, dhèwèké ora bisa ngrampungaké anggoné kuliyah
Banjur ana ing taun 1999, dhèwèké bali menyang asalé ana ing Dusun Warangan
Saiki dhèwèké manggon ana ing Desa Wanureja, Borobudur
Malah dhèwèké naté melu ing Festival Lima Gunung sing kadhapuk saking masarakat ing sacedhaké limang gunung ing Jawa Tengah, yaiku Merapi, Merbabu, Sumbing, Andhong, lan Menoreh
Éko kuwi sing miyasa Komunitas Beksa Kinara-Kinari, yaiku sanggar tari sing ana ing sacedhaké Borobudur, Kabupaten Magelang
Ing kana dhèwèké nglatih bocah-bocah njogèt, malah bocah kang dilatih kuwi mau mèlu tampil kanggo wènèhi semangat marang para pelari ing ajang Borobudur Marathon 2017 ing Dhusun Gendingan, Kelurahan Borobudur, Magelang
Penari kang melu tampil mènèhi semangat kuwi mau cacahé wolu penari, salah sijiné ana sing saka Inggris.
Saliyané iku, pawongan kang uga koréografer iki duwé pirang-pirang karya, salah sijiné yaiku Tari Kinara-Kinari sing digawé manut saka rèliéf ing Candi Pawon lan Candi Borobudur
Tari Kinara-Kinari kuwi duwé teges ya iku separo menungsa lan separoné manèh awujud peksi
Saiki Komunitas Beksa Kinara-Kinari kang diwiyasa déning Éko kuwi nggladhi kurang luwih 60 bocah cilik lan remaja, wiwit umur TK nganti SMP
Saliyané iku dhèwèke uga nggladhi kurang luwih 30 bocah umur SMA lan uga mahasiswa.
Carlos Titahena Carlos Titahena ya iku salah sawijining masarakat ingkang gesang rekaos utawa sederhana ing salebeting bebrayan Indonesia
Menawi namung mirsani saking tebih raosipun awrat mangertosi lampahing gesang masyarakat
Mangertosi tiyang sanesipun kedah dipunwiwiti kanthi tumut ing saben dintenipun kados ingkang dipunlampahi dening Carlos Titahena
Dheweke gadhah kanca jenenge Dance Latumutuani ingkang sami gesang rekaos ing salebeting bebrayanna guna terus nglangsungake kahuripan
Carlos lan Dance menika sami mapan ing Pulau Seram, yaiku ana ing Desa Piliana, Kacamatan Tehoru, Kabupaten Maluku Tengah, Maluku
Piliana ana ing perengan Binaiya, yaiku salah sawijine pitung puncak ingkang langkung inggil ing Indonesia
katah tiyang yen nyebutna “Negeri ana dhuwur awan” amerga kampung iku ana ing puncak paling dhuwur lan kerep ketutup awan sing gawe desa iku dadi desa kang asri
Kangge tindak dhateng desa pilihanipun menika boten gampil
Supados saged dugi mrika kedah ngginakaken transportasi pulang pergi saking pulo Ambon, nyebrang nitih baita antawis setunggal jam langkung sepalih, dumugi masohi ibukota kabupaten kasebat, banjur numpang mobil sing liwat pesisir selatan Pulau Seram nganti 122 kilometer yaiku 2 jam
Sakbanjure numpak mobil utawa ojek nganti 8 kilometer lan munggah medan ingkang tajam lan dalan ingkang risak
Carlos ngadhahi profesi ya iku minangka pandhita ing Gereja Protestan Maluku saking Kutha Ambon iku awit 2011 mapan bebarengan kaliyan warga pedalaman sanesipun
pitung warsa ing salebeting bebrayan, Carlos mangertos kados pundi masyarakat ing mrika
minangka Pandhita ing tiyang lebet, dheweke nggadhahi kaluwihan yaiku bisa nyengkuyung atawa ngatasi prakawis ingkang asring kadaden ing mrika
Warga ingkang gerah, lare medhot sekolah, ngantos njagi wangunan infrastruktur ngandhap ing tiyang lebet
Ora keitung yen pasien sing digawa Carlos supaya dipriksa ana Puskesmas kecamatan sing jarake kanthi 30 kilometer saka kampung
Di Piliana boten wonten petugas medis
Ing mrika wonen puskesmas keliling ananging Wonten rantaman lan boten namtu
Warga ingkang gerah lan Boten kagungan arta, kapeksa nahan sesakit, malah ngantos nilar
"“wong gunung iku ngutamake rasa, dheweke padha ora gelem gawe susah wong liya sahengga padha ora gelem menehi kabar yen dheweke lara
Yen aku krungu iku, aku langsung teka lan ngajak Menyang dokter,”" tutur Carlos
Boten cekap dumugi menika
Kangge mbelani tiyang2 gunung, carlos asring kalilit wawan pangandikan kaliyan juru kasarasan
Nate wonten pasien badhe priksa ngginakaken "Kartu indonesia Sehat (kis)," nanging kaliyan juru puskesmas, kertu menika dipuntedahaken boten aktif
Juru kasarasan lajeng nyuwun supados pasien ngurus KIS rumiyin dhateng ibukota kabupaten
Ningali tumindak menika, carlos duka
piyambakipun lajeng mandhegani pamriksan menika ngangge jalur reguler
menawi dipunsuwun ngurus piyambak, menika boten badhe kalampahan
tiyang gunung ingkang sekedhik pangertosan langkung milih kondur dhateng griya
Pawartos saking kompas, atusan warga ing desa cacah 696 tiyang menika kagungan KIS, ananging boten aktif.
Carlos sampun ngendika pamerintah dhaerah kangge nyekapaken prakawis menika
Kirangipun layanan kasarasan ndadosaken para warga enggal-enggal nyekolahaken putranipun dados juru rumat lan bidan
Ancasipun menawi cekap anggenipun kuliah, para putra saged mandhegani dhateng kampung menika
Carlos ugi nyaosi arta salah satunggaling mahasiswa saking desa Piliana yang kini sedang kuliah ing universitas pattimura Ambon
mahasiswa menika nyepeng dhateng griyanipun carlos ing ambon
setunggal malih lare SMA ingkang carlos padosaken tiyang sepuh ing Ambon
putra-putri Piliana ingkang lulusan sarjana sampun sekawan tiyang
Sakmenika, Carlos nembe pados tiyang mudha Piliana supados melek wisata
Piliana kalebet ratan pandaken gunung Binaiya ingkang dados favorit
Asring saben dinten kedah wonten rombongan tiyang ingkang badhe minggah dhateng pucuk ingkang inggilipun 3027m wonten sakinggiling sagara
Lare-lare mudha ing mrika dipunajari dados juru wisata ingkang sae
Dereng malih papan wisata mata air Ninifala ing sakpinggiring Piliana
kono, air Ninifala nggadhahi kandutan oksigen ingkang inggil
medal plendhungan2 alit ingkang ndadosaken toyanipun warni biru semu abu-abu
Sanajan tebih saking kutha, toya Ninifala menika rame dipunrawuhi saben dinten
Pandhaken Binaoya lan mata air Ninifala kalebet setunggal paket wisata
Kangge nyekapaken Piliana minangka kampung wisata, carlos sampun nandur atusan anakan woh-wohan rambutan ing latar griyanipun warga
Samangke rambutan dados oleh-oleh kangge para rawuh saking mrika
“rambutan menika kula tandur piyambak
Masyarakat kula suwun ngrumati
Tiyang gunung menika kedah purun tumut menapa ingkang kita lampahi, boten punapa ingkang kita kendhikakaken
Mergawe lan sanesipun badhe tumut“, ngendikanipun carlos
Boten ngantos tigang warsa malih, rambutan ing Piliana sampun awoh
Ngrabeni tiyang estri gunung jebul tasih kathah kampung ingkang langkung kaisolir sanesipun Piliana
Kampung menika saged dipunlampahi kanthi mlampah antawis tigang jam saking Piliana
Kathah lare ing kampung-kampung menika boten sekolah
Lare-lare ugi kirang tinarbuka kaliyan warga Piliana
Dance Latumutuani lajeng pikantuk penggalih kangge mbikak sambetan kaliyan salah satunggaling kampung, inggih menika Lossa
Sawijining dinten piyambakipun ngendika dhumateng kulawarganipun ing Piliana supados nyandhing tiyang estri ing kampung Lossa
Kulawarga kasuwun manggihi sesepuh kampung kangge nyuwun pirsa menapa wonten estri prawan ingkang kenging rabi.
Menawi wonten, piyambakipun badhe ngrabeni
“wekdal menika kulawarga ngendika kula sampun edan amargi kasuwun nyandhing tiyang ingkang dereng tepang, nanging kula sanjang boten menapa
Penggalih kula, kanthi kula ngrabeni tiyang estri kampung, para warga badhe tinarbuka“, ngendikanipun.
Fifie Rahardja Fifie Rahardja (lair ing Bandhung, 19 Juli 1964) ya iku wong kang gawé BSB (Bank Sampah Berseri) ing tanggal 27 Sèptèmber 2017
BSB iku bank sampah kang nampung maneka warna larahan, contoné plastik, kertas, ban pit montor, lan larahan liya saka para warga masyarakat
Anané "Bank Sampah Berseri" amarga rasa prihatin marang larahan kang numpuk akèh ana ing pinggiran kali Citarum
Larahan-larahan iku njalari banjir kang gawé susahé para warga saéngga ora bisa kerja, lan bocah-bocah ora bisa sekolah
Bank Sampah Berseri (BSB)
Taun 2014, TNI lan kurang luwih 3.000 wong ngresiki larahan kang nutupi kali, dipinggirné saka kali, banjur gawé déklarasi karo pemerintah, tokoh masyarakat, juru wirausaha, lan 10 universitas, ora bakal guwak larahan menyang kali
Saka kagiatan iku, banjur oleh konsep bank sampah kanggo ngubah pola pikiré masyarakat ngenani sampah
Sadurunge madegné BSB, Fifie ngutus "tim khusus" kanggo sinau carané ngopèni larahan menyang Malang, Jawa Timur, kanti suwéné enem dina
BSB kang sepisan diadegné ing Cieunteung, Kabupaten Bandhung, ing punjeré banjir
BSB nampa manéka warna larahan, lan larahan iku bakalé diijoli karo "voucher" kang cacah nominalé Rp500,00 nganti Rp 20.000
Voucher iku mau bisa kanggo bayar "sembako", klambi utawa kathok nalika ana bazar, tuladhané Bazar Barokah tanggal 6 Juni 2018 kang dianakaké BSB Rancamanyar, salah sawijiné bagéan saka BSB induk
Cacahé anggota BSB saiki nganti 7000 uwong kang dipérang ana ing 235 pepanthan ing 13 kecamatan manggon ing Kabupatèn Bandhung, lan 2 kecamatan manggon ing Kabupaten Bandhung Kulon ya iku Lèmbang lang Cihampelas
Saben sasiné, bisa nglumpukaké larahan 20 nganti 30 ton
Larahan mau uga dijupuk saka pinggiran kali Citarum
Ing taun 2018, rega larahan Rp1.000,00 nganti Rp40.000,00 saben kiloné, lan tabungané BSB cacahé uwis nganti Rp 200 yuta
Anané BSB bisa nyuda cacahé larahan nganti 75%
Ing taun 2018, Bank Sampah Bersinar kang diayomi dening Yayasan Solusi Bersinar Indonesia lagi nyepakaké pèngetan madegé Bank Sampah Bersinar, ya iku gawé program anyar Kota Seribu Terang
Program iki ancasé ngajak para warga supaya luwih gatèkaké babagan larahan
Program kang dianakaké wulan Maret nganti wulan September 2018 iku uga ngenani babagan seni lan ékonomi
Ana seminar, forum group discussion ngenani panggonan urip lan kali, workshop bank sampah, lan gladhèn seni lukis kanggo para juru kagunan Désa Jelekong gunakaké larahan
Kanthi sarana BSB, Fifie uga duwé kerja sama ing dunia pendidikan karo loro Perguruan Tinggi ing Bandung
Asil kerjasamané ya iku salah sawijiné komponèn biaya kuliah isa dibayaraké saka dhuwit asil nglumpukaké sampah
Program iki rencanané bakal diwiwiti ing taun ajaran anyar 2018
Saliyané iku, BSB uga gawé kerja sama karo klinik kesehatan ing Kecamatan Ciparay lan Kecamatan Soréang Kabupaten Bandhung
Bayaran prèminé isih dirembug, kurang luwih Rp20.000,00 saben wulan, asalé saka dhuwit asil dodolan larahan.Ora mung bank sampah, Fifie uga gagas Mal Kaki Lima kang nyepakaké maneka warna klambi kang bisa dituku nganggo "voucher" kanggo narik kawaigatèné para warga
Sapa waé bisa tuku, ora mung anggotané BSB
Maneka warna klambi iku mau isih anyar, amarga Fifie uga juru wirausaha saéngga isa entuk klambi saka mitrane kang duwe pabrik garmen lan tèkstil
Regané klambi antarané Rp10.000,00 nganti Rp75.000,00 saben klambi
Karo garwané, Fifie duwé rencana bakal bangun 1000 omah kanggo para buruh ing Désa Bumiwangi, Kecamatan Ciparay, Kabupatèn Bandhung.
Omah iki bakal digawé ing lahan bebas banjir
Regané tipe 32 rencanané bakal direga Rp 100 yutanan, isa dicicil Rp 1 yuta saben wulan nganti 10-15 taun
Para buruh bisa nambahi dhuwit cicilan gunakaké larahan kang didol ing BSB
Ing taun 2008, Fifie oleh pangaji "The Best Enterpreneur" saka Ibu Mufidah Jusuf Kalla
Banjur ana ing taun 2017, entuk "Sabilulungan Award" saka Kabupaten Bandung kanggo Bank Sampah Bersinar ing "Kategori Kesehatan dan Lingkungan Hidup", lan ing taun sing padha uga entuk pangaji “"All About Women"”
Ing tahun 2008, Fifie mènèhi fasilitas gladhèn "Body Space Medicine", ya iku cara "pengobatan" saka China, kanggo 50 uwong difabel sa-Jawa Barat.
Danurfan Danurfan (32) lair ing Bireuen tanggal 25 Sèptèmber 1986
Danurfan ya iku pengusaha Kopi Leuser ana ing Banda Acèh
Dhèwèké gawé jeneng kedai Kopi Leuser ora namung kanggo numpang aji mumpung saka gedhèné Kawasan Ekosistem Leuser
Nanging, usahané iku dadi gerakan konservasi kang dibungkus usaha kopi
Liwat usaha donasi kopi, dhèwèké nyengkuyung konservasi lan perlindhungan kewan-kewan alas kang langka lan dilindhungi Kauripan
Kasenengané Danurfan karo Leuser thukul awit dhèwèké kerja ana ing organisasi nirlaba bidang lingkungan limang taun kepungkur
Salah siji program kang dikembangaké ya iku mènèhi pamdampingan marang para juru tani kanggo mbudidaya kopi kang berbasis argoforesti
nanhur kopi kang nyawiji karo wit-witan liyané kaanggep èfèktif kanggo ningkataké kualias wiji kopi lan uga kanggo njaga kaseimbangan alam
Nanging, proyek iku ora lumaku suwé
Telung taun sakwisé iku, proyék iku rampung, amarga lembaga nirlaba kasebut ngrampungi program kerjané ing Aceh
Sanadyan wis ora kerja ing lembaga nirlaba iku, Danurfan taksih tetep seneng marang kagiatan iku
Mula dhèwèké duwé kekarepan kanggo nerusaké dhèwèk program iku kanthi cara ngolah bubuk lan wiji kopi
Danurfan banjur gawé kedai Kopi Leuser kanthi memitran karo juru tani kang taksih butuh bimbingan saka Danurfan
Miturut Danurfan, kopi ora namung babagan éksplorasi rasa, ngracik lan nyedhuh kopi
Ananging kopi duwé prospék ékonomi kang gedhé lan nggiuraké
Wiji kopi bisa uga didol awujud wiji kopi lan uga didol ing warung-warung
Danurfan bisa kasil nalika ngembangake usaha kopine barang disengkuyung juru tani, sarta duwé tekad lan usaha kang gedhe
Konservasi kang diterapaké Danurfan iku ora tanpa sebab
Danurfan wareg marang drama kepriyé alam dirajang wong-wong kang ora tanggug jawab
Perambahan kayu ilégal, pamburuan kéwan langka, pambukaan lahan kanthi ora mandheng pakem lan norma alam.Iku kabèh gawé Danurfan kesuh lan bingung kepriyé carane supaya kadadéan iku ora terus-terusan ana ing alas Aceh
Kabingungan iku dadi tekad kang kuat kanggo nglawan éksploitasi alam kanthi cara ngolah kopi
Dhèwèké paham lan ngerti, menawi Gusti ora namung maringi rejeki lan kaberkahan menawi alam becik lan dikelola déning para juru tani kanthi becik uga
Juru tani kang becik, saged ngasilké wiji kopi ingkang becik uga
Wiji kopi kang duwé kualitas mesthi dadi incerané pambeli.Danurfan, memitran karo juru tani
Kasil kopi saka juru tani dituku kanggo rega "prémium"
Contoné, nalika rega kopi ing pasaran wiji kopi arabika Rp70.000,- per kilo, Danurfan wani mbayar Rp80.000,-
Sing Rp10.000,- iku mau kanggo insèntif lan penghargaan kanggo juru tani kang wis mbudidayakaké kopi organik
Kéjaba iku, sebagèan dhuwit mau dimanfaataké kanggo mbina para juru tani supaya luwih pinter anggone ngolah kopi sakwisé panén
Usahané mbina para juru tani ngasilaké manèka werna jenis kopi spésial, yaiku kopi madu, bourbon, nganthi kopi kang aroma anggur alias "winéy".
Kasil kopiné bisa dinikmati kanggo kabèh kalangan
Kedai Kopi Leuser mapan ana ing dalan Panglima Nyak Makam, Ulee Kareng, Banda Aceh
Ana ing saben bungkus kopiné, Danurfan ménéhi pesen kampanye kang isiné babagan usaha konservasi lingkungan Leuser, Aceh
Kejaba iku, Danurfan uga ménéhi gambar 4 satwa éndemik ana ing ngarep bungkus kopiné, ya iku gajah sumatera, lutung, macan sumatera, lan badak sumatera
Iku mau duwé tujuan kanggo ngampanyekaké konservasi ing Kawasan Ekosistem Leuser, Aceh
Danurfan njelasaké kepriyé carané yén masyarakat kepéngin kontribusi ing pelestarian alam iku mau, yaiku kasil kopi saben sakbungkus disimpen Rp2.500,- ana ing kas kusus
Tabungan asil donasi iku mau dimanfaataké kanggo nanem wit ing Kawasan Ekosistem Leuser
Nandhur wité iku manéka warna, ana ing sebagèan sekolah lan kampus kanggo nuwuhaké kasadaran anak kanggo ngrumat lan njaga lingkungan
Tabungan saka asil donasi iku uga dinggo kanggo nanem atusan wit lemon kanggo nyegah longsor
Atusan wit lèmon iku ditandhur ana ing kawasan Leuser wilayah Aceh Wètan lan ing daerah miliné kali Peusangan, Kabupatén Bireuen
Kawasan iku kepungkur dadi kawasan kang rawan konflik antarané manungsa lan gajah
Nanging sakwisé kawasan iku ditandhuri wit lèmon, ora mung bisa kanggo nyegah longsor
Ananging uga kanggo ngurangi konflik antarané gajah lan manungsa jalaran gajah ora seneng marang wit lèmon
Danurfan uga mèlu mbiayai perawatan anak gajah kang jenengé Amirah.
Darmin Darmin (73) lair ing Banyumas 19 Juli 1945, ya iku pènsiunan guru kang manggon ana ing Désa Kalisalak, Kacamatan Kebasen, Kabupatén Banyumas, Jawa Tengah
Darmin kang miwiti urip bebrayan masarakat kanggo ngurangi angka pati ibu lan bayi ing désané
Sanadyan ta akeh wong sing ora seneng, dhèwèké ora preduli
Kabèh mau dilakoni supaya ora ana wong meteng kang mati nalika nglairaké
Ora kabèh uwong duweni pamikiran kaya Darmin, lan ora kabèh uwong gelem dadi kaya Darmin
Darmin pantes dadi panutaning wong akèh
Dhèwèké kang duwèni sipat ora gampang mutung lan tetep ngupaya supaya kabèh kekarepané isa kawujud
Kekarepané ora mung mentingaké awaké dhéwé ananging uga mentingaké kabèh wanita ing desané, mliginé wanita kang lagi meteng lan wanita sing arep nglairaké
Ing Forum Kesehatan Ibu lan Anak (FKIA) kang diwiwiti taun 2012 , Darmin ngajak saben omah supaya urunan Rp.1.000,00 saben sesasi pisan kanggo disumbangaké marang ibu kang arep lairan ing désané
Wujudé ora mung urunan, nanging uga infak
Mula ana sing mènèhi Rp 5.000,00 utawa Rp
Wiwitané Darmin rada ora precaya yèn kagiyatané mau bakal lumaku, amarga ana warga kang ora seneng
Ananging dhèwèké ora preduli karo omongané uwong liya lan dhèwèké tetep nglakoni kagiyatan kasebut kanthi sabar lan ikhlas
Ing telung sasi awitan dhuwit asil saka urunan utawa infak saka warga désané udakara ana 9 yuta
Ing wulan September 2018 iki dhuwité wis ana nganti Rp 456.450.000,00 Saka jumlah kuwi, Rp 351.175.000,00 wis digunakaké kanggo ngéwangi 809 ibu kang lairan
Bantuwané ora gedhé, udakara Rp.150.000,00 kanggo ibu kang nglairaké nèng puskesmas lan Rp
300.000,00 kanggo ibu kang nglairaké nèng griya sakit
Ora mung ngumpulaké infak, Darmin lan 27 motivator FKIA yaiku petugas posyandu ing 13 RW uga lagi ngupaya supaya para wanita kang lagi meteng mriksakaké kandhungané ing Puskesmas, njaga mangan, uga njaga karesikan lingkungan omahé
Saben ana wong kang lagi meteng, tim mesthi mara ing omahé lan mènèhi stiker ing ngarep omahé
Tegesé, supaya para kulawarga lan tanggané padha siyaga
Wiwitané akèh warga sing ora preduli, mula kuwi banjur Darmin lan petugas FKIA asring mènèhi kawruh babagan ibu kang arepnglairaké kuwi prelu kawigatosan mligi lan ora bisa disepèlèkaké
Pungkasané saya suwé para warga saiki dadi luwih preduli lan kepengin nyuda angka pati ibu lan bayi
Ora mung urunan utawa ngumpulaké infak, Darmin uga gawé acara donor darah ing désané lan ngajak para warga kang duwèni mobil supaya lila lan gelém mobilé digunakaké kanggo ngeteraké ing puskesmas utawa griya sakit yèn ana ibu kang arep lairan
Wiwitané mung ana 13 mobil sing wis siyaga ing 13 RW, nanging saiki wis ana 97 mobil kang didadekaké ambulan désa kanggo nulungi wanita arep lairan
Anane mobil lan sopiré penting banget amarga saka Désa Kalisalak mara ing puskesmas Kebasen jaraké 4 km
Menawa kahanané ibu lagi gawat, kudu digawa nèng griya sakit ing Notog, Banyumas kang jaraké 10 km
Nglairaké yaiku perjuangan antarané urip lan mati kanggo ibu.
Mula kudu bener-bener dijaga kasarasané lan kudu dijaga pola uripé saben dina supaya ibu lan bayiné sehat lan ora kena penyakit apa-apa
Kang ndadikaké supaya Darmin dadi motivator kaséhatan ing désané yaiku amarga ing taun 1998 Saminah utawa adhine Darmin séda nalika nglairaké
Saminah nglairaké anaké sing ka-4 ditulungi karo dhukun bayi, bayiné urip ananging Saminah ora selamet, ari-ariné bayi ora isa metu lan Saminah langsung digawa menyang Griya Sakit ing Purwokerto
Mula saka pengalaman adhiné kuwi Darmin kepéngin yèn angka pati ibu lan bayi ing désané isa suda
Upayané Darmin lan para motivator kaséhatan bisa ngurangi angka pati ibu lan bayi kasil
Wiwit taun 2013, wis ora ana kasus ibu kang ora ketulung nyawane nalika lairan ing Desa Kalisalak
Nanging, isih ana waé bayi kang ora ketulung, ning ora akèh lan luwih sithik tinimbang taun-taun sadurungé